राहुल गांधींवर शिख समाजाची नाराजी

नवी दिल्ली : केंद्रीय मंत्री रवनीत सिंग बिट्टू यांना ‘देशद्रोही’ म्हणाल्याबद्दल भाजपने काँग्रेस नेते राहुल गांधी यांच्यावर तीव्र टीका केली असून, या वक्तव्यामुळे संपूर्ण शीख समाज व्यथित झाल्याचा आरोप केला आहे.

भाजप मुख्यालयात आयोजित पत्रकार परिषदेत केंद्रीय मंत्री हरदीप सिंग पुरी यांनी राहुल गांधी यांनी केवळ बिट्टूंनी काँग्रेस सोडल्यामुळे त्यांना ‘देशद्रोही’ संबोधल्याचा आरोप केला. “‘देशद्रोही’ हा शब्द अतिशय गंभीर आहे. तो देशाशी गद्दारी करणाऱ्या व्यक्तीसाठी वापरला जातो. शीख समाजासाठी हा अत्यंत संवेदनशील विषय आहे,” असे पुरी म्हणाले. पुढे ते म्हणाले, “रवनीत सिंग बिट्टू हे केवळ लुधियानाचे खासदार नाहीत किंवा देशसेवा करणाऱ्या शीख कुटुंबातील सदस्य नाहीत. त्यांचे आजोबा सरदार बिअंत सिंग हे पंजाबचे मुख्यमंत्री होते आणि त्यांचा मृत्यू गोळीबारात झाला होता. अशा व्यक्तीला ‘देशद्रोही’ म्हणणे अजिबात स्वीकारार्ह नाही.”

हेही वाचा – विभागीय ॲथलेटिक्स स्पर्धांमधे पिंपरी चिंचवड तंत्रनिकेतनचे वर्चस्व

भाजप नेते अरविंदर सिंग लव्हली यांनीही राहुल गांधी यांच्या वक्तव्याचा निषेध करत, “बिट्टूंना देशद्रोही म्हणाल्यामुळे संपूर्ण शीख समाज अत्यंत व्यथित झाला आहे. हे दुर्दैवी आहे,” असे सांगितले.

दरम्यान, बुधवारी संसद भवन परिसरात राहुल गांधी आणि माजी पक्षसहकारी रवनीत सिंग बिट्टू यांच्यात शाब्दिक चकमक झाली. काँग्रेसने प्रसिद्ध केलेल्या व्हिडिओमध्ये लोकसभेतील विरोधी पक्षनेते राहुल गांधी बिट्टूंना ‘देशद्रोही’ म्हणताना दिसतात, तर त्यावर बिट्टूंनी ‘देश का दुश्मन’ (देशाचा शत्रू) असा प्रत्युत्तर दिल्याचे ऐकू येते.

महाईन्यूज-X वर फॉलो करा : महाईन्यूजला instagram वर फॉलो करा

“रवनीत सिंग बिट्टूंना ‘देशद्रोही’ म्हणाल्यामुळे संपूर्ण शीख समाज अत्यंत व्यथित झाला आहे. हे अत्यंत दुर्दैवी आहे,”

– अरविंदसिंह लव्हली, भाजपा, नेते.